દરમિયાન આરબીઆઈએ વ્યાજના દરોની યથાવત્ સ્થિતિ જાળવી રાખતા શેરબજારમાં પણ તેની નકારાત્મક અસર જોવા મળી હતી. ખાસ કરીને બેન્કિંગ અને ફાઇનાન્શિયલ સેક્ટરના શેરોમાં નરમાઈ તરફી ચાલ જોવાઈ છે. રિઝર્વ બેન્ક ઓફ ઈન્ડિયાએ આજે જાહેર કરેલી પોલિસીમાં આગામી જાન્યુઆરી-માર્ચ ૨૦૧૬માં ફુગાવાના દરનો અંદાજમાં ૦.૨ ટકાનો ઘટાડો કર્યો છે. આંતરરાષ્ટ્રીય ક્રૂડના ભાવમાં જોવા મળેલી નરમાઈ તથા દેશમાં સારા ચોમાસાની અસરે ફુગાવાનો અગાઉનો લક્ષ્યાંક ઘટાડ્યો છે.